《李卿东池夜宴得池字》
唐代·独孤及

政成机不扰，心惬宴忘疲。去烛延高月，倾罍就小池。

舞盘回雪动，弦奏跃鱼随。自是山公兴，谁令下士知。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。